**Referat fra samrådsmøde d. 28. august 2023**

**Tilstede:** **Social Demokratiet** v/ Hans Christian, **Venstre + ROHB** v/ Anita, **Eventudvalget** v/ Knud Erik &

Janus, **Skolebestyrelsen** v/ Maria, **TUI** v/ Louise, **LAK + kasserer** Jeanette og **Formand** Lone.

**Gæst** – Kathrine.

**Afbud:** Brændskov, frikirken og Borgerforeningen.

**Referent:** **Louise Nielsen**

1. **Godkendelse af referat fra sidste møde**

Referat godkendt uden bemærkninger.

1. **Økonomi v. Jeanette**

Jeanette informerer omkring økonomi for samrådet, middelalderdage og eventgruppen.

Der informeres desuden om at vedligehold af multibanen er betalt af borgerforeningen, som har vedligeholdelsespligten af denne.

1. **Nyt fra Brændskov**

Ingen fremmødte fra Brændskov – Dog informeres om at Brændskov har søgt forskellige puljer til nye gulve i forsamlingshuset.

1. **Nyt fra borgerforeningen**

Ingen fremmødte fra borgerforeningen.

1. **Nyt fra TUI**

Der informeres om at der er installeret nyt alarmsystem i klubhuset. Dette er sponsoreret af Hans Nibe Hansen.

TUI er i samarbejde med Hallens bestyrelse i gang med implementering af nyt låsesystem til hallen/motionscentret. Dette gør brugen af motionscentret mere flexibel + afdelingen behøver ikke længere have frivillige til at sørge for at åbne og lukke motionscentret.

1. **Nyt fra frikirken**

Ingen fremmødte fra frikirken.

1. **LAK v. Jeanette**

LAK har i den seneste tid arbejdet rigtig meget med skolelukning.

Der er 775 medlemmer i LAK´s facebookgruppe, men de vil rigtig gerne have flere med og opfordrer derfor til at alle i samrådet spreder budskabet.

Der har været utilfredshed i LAK udvalget med projektet ”naturen rykker ud”. Der er derfor indkaldt til evalueringsmøde omkring dette.

Jeanette informerer om andre projekter i LAK bl.a. tanker om alment boligbyggeri. LAK afventer offentliggørelsen af nyt budget.

1. **ROHB v. Lone**

Udvalget omkring ROHB overvejer om ”gruppen” skal fortsætte. Der er ikke mange tilbage i gruppen og der er ikke stort fremmøde til møder mm.

Anita er også en del af ROHB og hun informerer om forskellige projekter som er i støbeskeen. Der er bl.a. gang i et stort kulturprojekt som kommer til at foregå i de forskellige byer rundt om hammer bakker. Projektet går ud på at der skal være forskellige arrangementer i byerne tilegnet forskellige aldersgrupper og emner. Derudover er der også tanker om at opføre et ”smagens hus” En form for råvaremarked dog også med forskellige arrangementer tilknyttet.

ROHB søger forskellige fondsmidler til projekterne.

1. **Fremtiden for Tylstrup samråd**

Lone stiller spørgsmål som drøftes til næste møde:

Hvordan skal samrådet se ud i fremtiden? – Skal der nedsættes flere små arbejdsgrupper?

Der er enighed om at samrådet er ikke til politisk drøftelse, men kun drøftelse af hvad der rør sig i lokalsamfundet.

Det er også vigtigt at samrådet medlemmer er opmærksomme på at ingen kan udtale sig på samrådet vegne før formanden er adviseret, og har givet accept til dette.

1. **Planlægning af by-møde**

By møde planlægges til afholdelse d. 1.oktober kl. 11.00 på Tylstrup Skole. Maria sørger for booking af lokale på skolen.

1. **Skolelukning**

Der er stadig ikke kommet noget budget for hvilke besparelser der bliver tale om. Skolelukning er i første omgang fjernet fra besparelserne, men det er uvist om denne kan komme i spil igen.

Budgettet bliver fremlagt d. 1.september 2023.

Alle 8 lukningstruede skoler har gjort opmærksom på sig selv, hvilket har gjort stort indtryk på politikerne. Alle skolerne bliver dog ramt af besparelserne i et eller andet omfang.

1. **Aktive projekter**

*Cykelbane:* Banen er klar til brug. De sidste byggeansøgninger er sendt ind og tæt på godkendelse. Der mangler også stadig godkendelse fra legepladsinspektøren.

*Middelalderdage – markedspladsen:* Der er stadig brug for frivillige som kan give en hånd med i 2024. Også til planlægningen af middelalderdage.

Middelalderfolkene bliver næste år en gruppe for sig selv. Det betyder at de selv skal søge de nødvendige tilladelser, sørger for PR og selv stå for arrangementer i ”egen gruppe”.

Det er næste år også muligt for foreninger at byde ind på forskellige opgaver i forbindelse med arrangementet bl.a. parkering.

Der bliver optog gennem byen kl.9.30 for alle som har lyst til at deltage.

*Elcykel forsøg:* Elcyklerne kommer midt september. Der kommer 6 cykler som alle placeres ved solgården. Der kommer både alm. Og ladcykler.

Prisen for leje af cykler:

Alm. Cykler:

1 dag (kl.6.00-22.00) – 25 kr.

1 uge - 100 kr.

2 uger - 200 kr.

Ladcykler:

1 dag (kl. 6.00-22.00) – 50 Kr.

1 uge – 150 kr

2 uger – 300 kr.

Kontaktpersoner for projektet er Louise fra solgården + Jeanette. Cyklerne skal være i Tylstrup i 8 måneder.

*Gederne:* Gederne er på vej på ”ferie”. Der har kun været 2 gedekid i år. Gederne er i vinterhi fra uge 42.

*Flydeplatform:* Konsulenter fra kommunen kommer i næste uge og kigger på området, så de sidste godkendelser kan komme på plads.

*Tylstrupfesten 2024:* Festen afholdes d. 3. februar 2024. Ole Gas + Keinstein er booket til at spille til festen. Maden leveres igen af Tylstrup Kro, da der har været stor tilfredshed med dette.

Billetpriser:

350 kr. incl. Spisning

150 kr. efter spisning.

Der er også brug for frivillige til at hjælpe med denne fest. Det kan være byen foreninger eller en klasse (forældre) som gerne vil tjene lidt til Klub/klassekassen.

Der kan bl.a. bydes ind på:

Pølsevogn

Garderobe

Afrydning/oprydning

Der indkaldes til møde omkring festen d. 5.oktober kl. 17-18.

1. **Ideer til puljesøgning**

Nyt muldtoilet i beskoven: Øster brønderslev/halluns sparekasses fond søges til dette. Der er brug for et nyt toilet, da det andet er brændt – påsat brand. Det vedtages desuden at der laves en indsamling til toilettet som ligges ud til byens borgere med mulighed for at støtte.

1. **Næste møde**

**25. september kl. 19.00**

1. **Evt.**

*Flytning af container på markedspladsen:* Der skal søges byggetilladelse til at de må blive stående. Containeren bruges til opbevaring af bl.a. skraldestativer materialer mm. Som bruges til f.eks. middelalderdage, Sankt hans osv.

*Årshjul:* Der stilles forslag om et årshjul for byen, hvor alle de ”faste” arrangementer vi har kan ligges ind. Der arbejdes videre med dette til næste møde.

*Promovering af Tylstrup:* Hvordan gør vi det? Dette skal bl.a. drøftes til by-mødet.

*L.P. Jacobsens sten:* Står pt. på RYÅ efterskole. Denne er dog skænket til byen, og skal placeres ved brugsen. Der bliver lavet et arrangement for at markere dette.